Макулдашылды: «БЕКИТЕМИН»

ОББ\_\_\_\_\_\_\_\_\_\_Б.Кожокматов Директор\_\_\_\_\_\_\_\_\_\_\_\_Б.Бообек уулу

 **Шапак Рысмендеев атындагы жалпы билим беруучу орто мектеби**

**Мектеп ичиндеги предметтик олимпиадасы жөнүндө Жобо**

 **1.Жалпы жоболор.**

**1.1.**Ушул Жобо предметтер боюнча мектеп окуучуларынын Республикалык олимпиадасынын Жобосунун (мындан ары – Олимпиада) негизинде иштетилип чыкты.

**1.2.**Мектеп ичиндеги предметтик олимпиаданын максаттарын жана милдеттерин,өткөрүү тартибин,предметтердин тизмесин, олимпиаданын катышуучуларын,алардын укуктарын жана милдеттерин аныктайт, олимпиаданыны бекитүү тартибин жана жеңүүчүлөрүн жана байге ээлерин аныктоону белгилейт.

**1.3.**Олимпиаданын максаттары:

- билими терең, шыктуу окуучуларды, чыгармачыл окуучуларды аныктоо жана табуу;

- олимпиадага мыкты даярдаган чыгармачыл мугалимдерди аныктоо, табуу жана дем берүү;

**1.4.**Окуу предметтерин окуган 3-класстан 11-класска чейинки катышууну каалаган окуучунун бардыгы катыша алат, катышуучулардын саны жана курамы аныкталбайт. Уюштуруу комитетинин жана жюринин функциясын предметтикмугалимдер аткарат.

**1.5.**Мектеп ичиндеги олимпиада- бул мугалимдер жамаатынын шыктуу балдарга сабак берүү учурундагы эле иши эмес, ошондой эле сабактан тышкаркы убакта (ийрим, секция ж.б.), билим берүү программасынын алкагында окуучулардын чыгармачылыгын өнүктүрүү, окуучулардын өз алдынча илимий- популярдуу адабияттар, маалыматтар, интернет булактары менен иштөөсү.

**1.6.**Мектеп олимпиадасы мектеп программасы менен окутулган бардык предметтер боюнча өтүлөт.

 **2.Олимпиаданын милдеттери:**

 - окуучулардын билимин жана чыгармачылыгын өнүктүрүүгө кызыгууларын пропагандалоо. Зээндүү окуучулардын шыктарын, кызыгууларын табууга шарттарды түзүү;

- окуучуларды илимий- практикалык ишмердүүлүккө кызыктыруу;

- район- шаардык предметтик олимпиадага катышууга шыктуу окуучуларды табуу;

 **3. Олимпиаданы уюштуруу жана өткөрүү тартиби:**

**3.1.**Мектеп ичиндеги олимпиаданы өткөрүүгө уюштуруу комитети түзүлөт.Уюштуруу комитетинин курамы жана жюринин мүчөлөрү мектептин буйругу менен бекитилет.

**3.2.**Олимпиаданын өткөрүлүшүнүн жоопкерчилиги окуу бөлүм башчысына жүктөлөт.

**3.3.**Олимпиаданын тапшырмаларын предметтик-мугалимдер иштетип чыгат жана усулдук бирикмелерде талкууланып, бекитилет. Тапшырмалардын татаалдыгына карата баалоонун критерийлери жана ар бир тапшырманын аткарылышы боюнча баллдарды коюу иштетилип чыгат.

**3.4.**Олимпиаданын тапшырмалары мектептин директорунда же окуу бөлүм башчысында атайын пакеттерде сакталат.

**3.5.**Олимпиада окуу күндөрү мектептин директорунун макулдугу менен өткөрүлөт.

**3.6.**Олимпиада параллель класстарда бир же эки күн өткөрүлөт.

**3.7.**Олимпиадада усулдук бирикменин предметтик- мугалимдеринин өкүлдөрү катышса болот.

**3.8.**Олимпиада болгонго 10 күн калганда окуучулар шарттары, эрежелери, мөөнөтү менен тааныштырылат.

**3.9.**Олимпиаданын тапшырмалары предметтик-мугалимдер, уюштурууга жооптуу адамдын катышуусу менен текшерилет. Ар бир тапшырма өзүнчө бааланат.

**3.10.**Олимпиаданын катышуучуларына жыйынтыгы 2 күндөн кем эмес угузулат.

**3.11.**Аткарылган иштин жыйынтыгы менен жогорку баллдын негизинде жеңүүчү жана байгелүү орундардын ээлери белгиленет.

**3.12.**Олимпиаданын жыйынтыгы чыккандан кийин кофликтик абал жана апелляцияны уюштуруу комитети 1 күндүн ичинде карайт.

**3.13.**Предметтик олимпиаданын жыйынтыгы мектептин маалымат бурчуна илинет.

**3.14.**Жеңүүчүлөр мектептин граммотасы же белектер менен сыйланат,2- этаптагы районшаардык алкактагы предметтик олимпиадага жолдомо алат.

 **4.Олимпиаданын катышуучуларынын укуктары:**

**4.1.**Олимпиаданы уюштуруучулар жана предметтик- мугалимдер мектеп жетекчиси тарабынан сыйланат.

**4.2.**Ден соолугуна байланыштуу мектеп ичиндеги олимпиадага катыша албай калган окуучулар, атайын жекече тапшырма менен катышса болот.

**4.3.**Мектептин ар бир окуучусу өзүнүн иши менен жыйынтык чыккандан кийин таанышса болот жана ийрим иштеринде предметтик- мугалимдер олимпиаданын тапшырмаларынын жообун түшүндүрүп берет.

 **5. Олимпиаданын катышуучуларынын жоопкерчилиги:**

**5.1.**Олимпиаданын тапшырмаларынын текстинин конфиденциалдуулугуна, тапшырмалардын өз убагында даярдалбай, өткөрүү убактысынын бузулушуна уюштуруу комитети жана предметтик- мугалимдер жоопкерчилик тартат.

**5.2.**Олимпиаданын катышуучулары практикалык иш жүрүп жаткан учурда уюштуруу комитетинин жана калыстар тобунун бардык талаптарын кынтыксыз аткарат. **5.3.**Мектептин буйругу менен 1-этаптагы олимпиаданын жыйынтыгы бекитилетжана 2- этаптагы район-шаардык предметтик олимпиадага катышуучулардын мектеп командасы предметтер боюнча аныкталат.

 **6. Иш кагаздары.**

**6.1.**Мектеп ичиндеги олимпиадынын өткөрүлүшү боюнча жыйынтык чыгарылат, отчет түзүлөт,байге алуучулардын тизмесин район-шаардык билим берүү бөлүмүнө берүү милдети окуу бөлүм башчысына жүктөлөт.

**6.2.**Олимпиаданы уюштуруу жана өткөрүү боюнча документацияны жүргүзүү милдети усулдук бирикмелердин жетекчилерине жана окуу бөлүм башчысына жүктөлөт.